
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 


Χαρακτηρισμός αποκεκλεισμένου οικοπέδου ως οικοδομήσιμου 
ιδιοκτησίας Πολίτη Δημητρίου και χορήγηση ειδικών όρων δο- 
μήσεως που βρίσκεται στο Ο.Τ. 166 του Δήμου Χαϊδαρίου. . 
Καθορισμός επικίνδυνων ζωνών στην Κοινότητα Αρήνης του Νομού 

Ηλείας και ανοικοδόμηση οικοδομών. 

Προσδιορισμός χρήσης τεμαχίου αγροκτήματος Οφρυνίου για δη¬ 
μιουργία σταυλικής εγκατάστασης. .. 

Αναθεώρηση - συμπλήρωση ορίων οικισμού Μέγα Γυαλού. 
Καθορισμός ορίων, όρων και περιορισμών δόμησης του οικισμού 

Μονόλιθου Νήσου Θήρας και κατηγορία αυτού. 

Αναθεώρηση - συμπλήρωση ορίων οικισμού Στενιών Άνδρου Ν. Κυ¬ 
κλάδων. 

Έγκριση της Πολεοδομικής μελέτης Αναθεώρησης Σχεδίου Πό- 
■ λεως του Δήμου Σπάρτης Νομού Λακωνίας. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 6862/309/89 . (1) 

Χαρακτηρισμός αποκεκλεισμένου οικοπέδου ως οικοδομήσιμου ιδιο¬ 
κτησίας Πολίτη Δημητρίου και χορήγηση ειδικών όρων δομήσεως 

που βρίσκεται στο Ο.Τ. 166 του Δήμου Χαϊδαρίου. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Την από 12.4.89 αίτηση του Πολίτη Δημητρίου με την οποία μας 
υποβλήθηκαν τα πιο κάτω δικαιολογητικά: 

α) το υπ’ αριθ. 33014/1950 συμβόλαιο του συμβολαιογράφου 
Ασπρομάλλη και το συνημμένο τοπογραφικό διάγραμμα. 

β) το υπ’ αριθ. 9384/1981 συμβόλαιο του συμβολαιογράφου Γεωρ¬ 
γίου Χούντα. , 

γ) το υπ’ αριθ. 11607/9.5.89 πιστοποιητικό του υπο/κείου Αθη¬ 
νών. 

δ) Το από τον Απρίλιο του 1989 τοπογραφικό διάγραμμα του Μηχα¬ 
νικού Ζαπουνίδη Ιωάννη. 

2. Την Γ4/15883/1903/8.2.87 κοινή απόφαση του Υπουργείου 
Προεδρίας της Κυβέρνησης και αναπληρωτού ΥΠΕΧΩΔΕ. 

3. Το από 20.3.55 Δ/γμα ρυμοτομίας. 

4. Τις διατάξεις της παρ. 3 του άρθρου 4 του από 27.2/18.3.26 Ν. 
Δ/τος κυρωθέντος δια του από 2.8.27 Δ/τος δια του οποίου τροποποιή¬ 
θηκαν τα άρθρα 44, 45 του από 17.7.23 Ν. Δ/τος «περί σχεδίων πό¬ 
λεων, κωμωπ. κ.λπ». 

5. Τις διατάξεις του άρθρου μόνον του από 28.8.55 Δ/τος «περί 
εξαιρέσεων κ.λπ. αρμοδιότητος του Υπουργείου Δημ. Έργων εν συνδια- 
σμώ προς τις Δ/ξεις του Ν. 3200/55 «περί διοικητικής αποκεντρώ- 


σεως» και το Ν.Δ. 532/50 «περί συμπληρώσεως διατάξεων περί διοι¬ 
κητικής αποκεντρώσεως», και το εις εκτέλεση τούτου Β.Δ/γμα 7.2.70 
ως τροποποιήθηκε δια των υπ’ αριθ. 677/71 και 198/72 Β.Δ/των. 

6. Το υπ’ αριθ. 805/30.12.72 Β.Δ/γμα «περί καθορισμού κ.λπ των 
Υπηρ. του Νομάρχου Αττικής διατηρουμένων αρμοδιοτήτων κ.λπ.». 

7. Το Ν.Δ/γμα 1147/72 περί διοικήσεως μείζ. Πρωτευούσης και 
την υπ αριθ. Α7/13.1.77 της 1ης Δεκεμβρίου 1972 κοινής Αποφά- 
σεως των Υπουργών παρά τω Πρωθυπουργό) Εσωτερικών και Δημ. 
Εργων «περί οργανώσεως των Υπηρ. Νομαρχ. Αττικής αρμοδιότητος 
Υπουργείου Δημ. Έργων. 

8. Την υπ’ αρ. Ε11183/12.8.82 κοινή απόφαση. Νομάρχου Αττι- 
κής, Νομάρχου Διαμ. Δυτ. Αττικής «περί αναθέσεως υπογραφής απο¬ 
φάσεων εγγράφων και άλλων πράξεων επί αντικειμένων Υπηρεσίας Πο¬ 
λεοδομίας αρμοδιότητας Νομάρχου - Προϊσταμένου Διαμ. Δυτ. Αττι¬ 
κής». 

9. Την απόφαση 13259/1565/8.8.84 «περί τροποποιήαεως απο- 
φάσεως ασκήσεως αρμοδιοτήτων Νομάρχου» με την οποία δόθηκε το 
δικαίωμα του χαρακτηρισμού οικοπέδου ως αποκεκλεισμένου στην 
Προϊσταμένη Δ/νσεως Πολεοδομίας. 

'Οπως προκύπτει εκ των προηγουμένων στοιχείων το οικόπεδο το 
υπό στοιχεία (ΑΒΓΔΕΖΑ) κείμενο στον Δήμο Χαϊδαρίου επί της ιδιωτι¬ 
κής οδού Γαλαξειδίου εντός του Ο.Τ. 166 του περικλειομένου υΤτό των 
οδών Σύρου - Αγ. Παρασκευής - Αθηνάς και Ηρώων Πολυτεχνείου 
προϋφίσταται της εγκρίσεως του σχεδίου της περιοχής και ότι τούτο εί¬ 
ναι αποκεκλεισμένο υπό των οδών του ρυμοτομικού σχεδίου και δεν δύ- 
ναται να αποκτήσει το κανονικό πρόσωπο δια τακτοποιήσεως (λόγω 
των υπαρχόντων κτισμάτων μονίμου μορφής επί των ομόρων οικοπέ¬ 
δων ως και εκ του οχήματος και της θέσεως αυτών), αποφασίζουμε: 

Θεωρούμε το οικόπεδο το υπό στοιχεία (ΑΒΓΔΕΖΑ) ιδιοκτησίας Πο¬ 
λίτη Δημητρίου το αποκλεισμένο εντός του ως άνω τετραγώνου του 
σχεδίου της περιοχής του Δήμου Χαϊδαρίου οικοδομήσιμο και ορίζουμε 
ως όρους δομήσεως τους πιο κάτω: 

α) ποσοστό κάλυψης κατά ΓΟΚ/85. 

β) συντελ. δομήσεως 0.90 

γ) εφαρμογή της παρ. 6 του άρθρου 9 του ΓΟΚ/85 για πλάτος οδού 
7.00μ. 

δ) το από τον Απρίλιο 1989 τοπογραφικό διάγραμμα του Μηχανικού 
Ζαπουνίδη Ιωάννη σε κλίμακα 1:200 που συνοδεύει την απόφασή μας 
αυτή θα αναρτηθεί επί 15νθήμερο στα γραφεία της Υπηρεσίας μετά την 
δημοσίευση στο ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αιγάλεω, 22 Μαΐου 1989 

Με εντολή Νομάρχη 
Η Διευθύντρια 
Β. ΒΙΔΑΛΑΚΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΙΓ 3598 - (2) 

Καθορισμός επικίνδυνων ζωνών στην Κοινότητα Αρήνης του Νομού 
Ηλείας και ανοικοδόμηση οικοδομών. 

Η ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τοαριθ. ΙΑ 2117/22.3.83 έγγραφο Τμήματος Προνοίας Νομού 
Ηλείας. 

2. Την αριθ. 17/1983 απόφαση του Κοινοτικού Συμβουλίου Κοινό¬ 
τητας Αρήνης Ν. Ηλείας. 

3. Την αριθ. ΙΓ 7289/31.8.83 απόφαση Νομάρχη για ορισμό επι¬ 
τροπής. 

4. Την από 31.8.83 εισηγητική έκθεση της ανωτέρω επιτροπής (3). 

5. Την από Οκτώβριο 1986 Γεωλογική έκθεση του ΙΓΜΕ που 
αφορά την επανεξέταση των Οικισμών του Ν. Ηλείας που διαβιβάστηκε 
στην Νομαρχία με το αριθ. 22/13.10.86 έγγραφό του. 

6. Την αριθ. ΙΓ 3266/17.5.88 απόφαση της ΔΤΤΝ Ηλείας για συ¬ 
γκρότηση επιτροπής καθορισμού οικοδομήσιμων τμημάτων κατολι- 
σθαινόντων Οικισμών Ν. Ηλείας. 

7. Την από 16.5.89 εισηγητική έκθεση της πιο πάνω επιτροπής (6), 
αποφασίζουμε: 

I. Καθορίζουμε τις επικίνδυνες ζώνες στην Κοινότητα Αρήνης Ν. 
Ηλείας που εμφανίζει μεμονωμένα κατολισθητικά φαινόμενα ως εξής: 

1. Την περιοχή Βορείως του Νεκροταφείου και που περιλαμβάνει τις 
ιδιοκτησίες Κληρονόμων Ανδρέα Σκαλτσά και Σταμάτη Πρασσά. 

2. Την περιοχή Νοτιοδυτικούς της Εκκλησίας Αγ. Αθανασίου και πε¬ 
ριλαμβάνει τις ιδιοκτησίες: α) Κων/νου Δημ. Μυσιχρόνη, β) Νικολάου 
Βασ. Αβραμόπουλου, γ) Κληρονόμων Χαραλάμπους Παναγιωτοπού- 
λου, δ) Ιωάννας χας Παν. Σωτηροπούλου, ε) Κληρονόμων Χαραλ. 
Πρασσά, στ) Αφών Νικολάου Αθαν. Νικολακοπούλου, ζ) Κοινότητας 
Αρήνης όπου και το Κοινοτικό Κατάστημα. 

3. Την περιοχή ανάντι της επαρχιακής οδού Ζαχάρω - Μίνθης εντός 
της Κοινότητας Αρήνης και περιλαμβάνει τμήμα των ιδιοκτησιών: α) 
Κληρονόμων Φωτίου Ρουμελιώτη και Κων/νου Βασ. Καστρινού και σε 
βάθος 15 μ. από τον άξονα της πιο πάνω οδού. 

Στις ανωτέρω ιδιοκτησίες όπου περιγράφονται οι επικίνδυνες ζώνες 
είναι δυνατή η ανοικοδόμηση και εφ’ όσον η οικοδομή γίνει με βαθειά 
θεμελίωση και σκελετό από οπλισμένο σκυρόδεμα ύστερα από μελέτη 
μετά αντισεισμικού υπολογισμού συνταγμένη από Πολ. Μηχ/κό ο 
οποίος θα δηλώνει υπεύθυνα σύμφωνα με το νόμο ότι έκανε δειγματολη¬ 


πτικό έλεγχο του εδάφους θεμελίωσης. 

II. Στις υπόλοιπες περιοχές της Κοινότητας Αρήνης του Ν. Ηλείας 
δεν υπάρχει πρόβλημα ανοικοδόμησης. 

III. Η παρούσα απόφαση συνοδεύει τις από 31.8.83 και 16.5.89 ει¬ 
σηγητικές εκθέσεις των αρμοδίων επιτροπών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 16 Μαΐου 1989 
Η Νομάρχης 

ΑΛΕΚΑ ΜΑΡΚΟΓΙΑΝΝΑΚΗ 
-♦- 

Αριθ. 5038 (3) 

Προσδιορισμός χρήσης τεμαχίου αγροκτήματος Οφρυνίου για δημιουρ¬ 
γία σταυλικής εγκατάστασης. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν. 1512/85 «Περί τροποποιήσεως και συμπληρώσεως πολεο- 
δομικών διατάξεων και ειδικότερα το άρθρο 3 αυτού περί καθορισμού 
χρήσεων παραχωρουμένων δημοσίων εκτάσεων. 

2. Τη γνώμη της Δ/νσης Γεωργίας Καβάλας που διατυπώνεται στο 
υπ’ αριθ. πρωτ. Γ. 211/11.1.89 έγγραφο της και συνοδεύεται από τις 
γνώμες των: 

α) Κοινοτικού Συμβολίου, β) Δ/νσεως Δασών Καβάλας, γ) Γραφείο 
Ε.Ο.Τ. Καβάλας, δ) Εφορείας Προϊστ. και Κλασ. Αρχ/των. 

3. Την υπ’ αριθ. ταυτάριθμη 9.5.89 γνωμάτευση του ΤΠ και ΠΕ Ν. 
Καβάλας, αποφασίζουμε: 

1. Ότι το υπ’ αριθ. 2973α Κοινόχρηστο τεμάχιο, του αγροκτήματος 
Οφρυνίου, επιφάνειας 4.000 τ.μ. πρόκειται να παραχωρηθεί στον Πα¬ 
ντελή Γεώργιο του Αντωνίου είναι κατάλληλο για δημιουργία σταυλι¬ 
κής εγκατάστασης. 

Το υπόψη τεμάχιο φαίνεται στο συνημμένο και θεωρημένο από την 
Προϊστάμενη του ΤΠ και ΠΕ διάγραμμα σε κλίμακα 1:5000. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 10 Μαΐου 1989 
Ο Νομάρχης 

ΘΑΝΑΣΗΣ ΣΕΙΤΑΝΙΔΗΣ 


(ΤΕΥΧΟΓ τρτλρ-γλλ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΤΠ.826 (4) 

Αναθεώρηση - συμπλήρωση ορίων οικισμού Μέγα Γυαλού. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Την 402/20.1.86 απόφασή μας περί καθορισμού ορίων οικισμού 
Μέγα Γυαλού. 

2. Την αίτηση Σερεμέτη για αναθεώρηση του ορίου. 

3. Την υπ’ αριθ. 63/88 απόφαση Κοινοτικού Συμβουλίου Ποσειδω- 
νίας. 

4. Την υπ’ αριθ. 9/89 γνωμοδότηση Συμβουλίου ΧΟΠ του Νομού, 
αποφασίζουμε: 

Αναθεωρούμε - συμπληρώνουμε την 402/20.1.1986 απόφασή μας 
ως προς την επέκταση των ορίων του οικισμού, όπως φαίνεται στον συ¬ 
νοδευτικό της παρούσας χάρτη - αεροφωτογραφία. 

Κατά τα λοιπά ισχύει η 402/20.1.86 απόφασή μας ως έχει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ερμούπολη, 29 Μαΐου 1989 

Ο Νομάρχης 
ΔΗΜΗΤΡΗΣ ΤΑΣΣΗΣ 

-♦- 

Αριθ. Τ.Π. οικ. 827 (5) 

Καθορισμός ορίων, όρων και περιορισμών δόμησης του οικισμού Μονό¬ 
λιθου Νήσου Θήρας και κατηγορία αυτού. 

, Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάζεις του από 24.4.85 Π.Δ. (ΦΕΚ 181 Δ/3.5.85) «περί 
τρόπου καθορισμού ορίων οικισμού της Χώρας, κατηγορίες αυτών και 
καθορισμός όρων και περιορισμών δόμησης». 

2. Τις προτάσεις των Ιδιωτών μελετητών μηχανικών, στους οποίους 

ανατέθηκε σχετική μελέτη στα πλαίσια του προγράμματος των ανοι¬ 
χτών πόλεων, που αφορούν στον προορισμό των ορίων των υπόψη οικι¬ 
σμών. , 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ, 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Την υπ’ αριθ. 81/88 γνωμοδότηση του Συμβουλίου ΧΟΠ του 
Νομού. 

6. Την υπ’ αριθ. 20/88 απόφαση του Κοινοτικού Συμβουλίου Μεσ- 
σαριάς. 

7. Τις ενστάσεις των ενδιαφερομένων, αποφασίζουμε: 

1. Κατατάσουμε τον οικισμό στην κατηγορία: Διάσπαρτος - Παρα¬ 
λιακός - Μικρός - Στάσιμος. 

2. Καθορίζουμε τα όρια του οικισμού: Μονολίθου όπως αυτά φαίνο¬ 
νται στην συνοδευτική αεροφωτογραφία της παρούσας απόφασης μιε 
κλίμακα 2.000 περ. που αποτελεί αναπόσπαστο μέρος της απόφασης 
αυτής και συντάχθηκε βάσει στοιχείων μελετών και επί τόπου ελέγχου. 

3. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι Δόμησης: 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181Δ/3.5.1985 και για τους οι¬ 
κισμούς: 

Μονόλιθος Θήρας καθορίζουμε όριο κατάτμησης: 

α) 1000.00 μ2 στο πυκνοδομημένο τμήμα (με διαγράμμιση στη συ¬ 
νημμένη Α/Φ. 

β) 2000.00 μ2 στο αραιοδομημένο τμήμα του οικισμού (μη δια¬ 
γραμμισμένο). 

2. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα Δημο¬ 
σίευσης του από 24.4.1985 Δ/τος. 

3. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα Δημο¬ 
σίευσής του από 24.4.1985 Δ/τος. 

Β. ΕΙΔΙΚΟΙ ΟΡΟΙ ΔΟΜΗΣΗΣ 

Β1) Διάταξη ορίων 

α) Ο ΜΕΓΙΣΤΟΣ ενιαίος επιτρεπόμενος οικοδομικός όγκος κτιρίου 


δεν δύναται να υπερβαίνει τα 800μ3 (υπέρ τη στάθμη του φυσικού εδά¬ 
φους) έστω και αν το ενιαίο λειτουργικά κτίριο έχει όγκο μεγαλύτερο 
του παραπάνω καθοριζόμενου. 

Εις περίπτωση κτιρίου με όγκο μεγαλύτερου των οκτακοσιών (800) 
μ3 επιβάλλεται η υποδιαίρεση του όγκου τούτου. Οι τμηματικοί όγκοι 
του ενιαίου κτιρίου πρέπει να διαχωρίζονται είτε ως προς το ύψος (δια¬ 
φορά στάθμης) είτε ως προς τις κατόψεις (μετάθεση κατόψεων τουλάχι¬ 
στον κατά ένα και μισό μέτρο (1,50) κατά την μία ή άλλη κύρια διεύ¬ 
θυνση. 

β) Το μέγιστο συνεχές και ενιαίο τμήμα όψεως του κτιρίου δεν δύνα- 
τάι να υπερβαίνει τα (12,00) μέτρα μήκους. Σε περίπτωση μεγαλύτε¬ 
ρου μήκους πρόσοψης, αυτή πρέπει να διαιρείται μορφολογικά σε περισ¬ 
σότερα τμήματα, έστω και αν αφορά ενιαίο λειτουργικά κτίριο. 

Β2) ΣΤΕΓΑΣΗ ΚΤΙΡΙΩΝ 

Τρόπος: ΔΩΜΑ 

Υλικό: ΜΠΕΤΟΝ ή παραδοσιακοί τρόποι (τράβες - πέτσωμα). 

Χρώμα: ΛΕΥΚΟ 

Το στηθαίο του δώματος πρέπει να διαμορφώνεται κατά τα παραδο¬ 
σιακά πρότυπα (σαμάρι), συμπαγές και πλάτους 0,40 έως 0,60 του μέ¬ 
τρου και ύψους 0,30 του μέτρου. 

Μπορεί να ξεπεράσει το παραπάνω ύψος για την οπτική κάλυψη 
ηλιακού συλλέκτη και τούτο μετά από έγκριση της ΕΠΑΕ. Σε καμμία 
περίπτωση δε θα ξεπερνά τα 0,70 τιου μέτρου. 

Β3) ΕΞΩΣΤΕΣ 

α) Επιτρέπεται η κατασκευή ανοιχτών εξωστών με μέγιστο πλάτος 
1,00 μ. 

Το μήκος των εξωστών ορίζεται σε 2,00 μ. μέγιστον. 

Η μέγιστη απόσταση μεταξύ δύο διαδοχικών εξωστών ορίζεται εις 
2,00 μέτρα. 

Αποκλείεται η κατασκευή εξωστών σε απόσταση μικρότερη του 1,00 
μέτρου από τις ακμές των όψεων του κτιρίου. 

Η κατώτερη δε επιφάνεια οιουδήποτε δομικού στοιχείου του εξώστη 
πρέπει να βρίσκεται το λιγότερο 2,40 μ. από τη στάθμη του διαμορφω¬ 
μένου εδάφους. 

Αποκλείονται οι γωνιακοί ακάλυπτοι εξώστες. 

Β4) ΚΛΙΜΑΚΕΣ 

Επιτρέπεται η κατασκευή ανοικτών κλιμάκων. Οι κλίμακες αυτές 
πρέπει να κατασκευάζονται υποχρεωτικά συμπαγείς και πρέπει να το¬ 
ποθετούνται παράλληλα (όχι κάθετοι ή υπο γωνία) προς το σώμα του 
κτιρίου. 

Β5) ΣΤΗΘΑΙΑ - ΚΙΓΚΛΙΔΩΜΑΤΑ 

α) Τα στηθαία των κλιμάκων και των βεραντών σε εσοχή κατα¬ 
σκευάζονται αποκλειστικά συμπαγή. 

β) Τα στηθαία των οινοιχτών εξωστών κατασκευάζονται συμπαγή 
και μετά από έγκριση της ΕΠΑΕ). 

Β6) ΑΝΟΙΓΜΑΤΑ (Εξωτερικά) 

Το άθροισμα των επιφανειών των ανοιγμάτων πάσης φύσεως δεν 
πρέπει να υπερβεί το 20%. 

Τα ανοίγματα στις όψεις του κτιρίου οφείλουν να υπακούουν στην 
αναλογία ύψους προς πλάτος. 

1,5/1 ή 2/1 για τα παράθυρα και 2/1 έως 2,5/1 για τις μονόφυλ¬ 
λους θύρες 1,5/1 για τις δίφυλλους (Μέγιστο άνοιγμα 1,20). 

Τα παραπάνω ποσοστά είναι ενδεικτικά και μετατρέπονται μετά από 
έγκριση της ΕΠΑΕ όταν προτείνονται βιοκλιματικές λύσεις. 

Η απόσταση μεταξύ δύο διαδοχικών ανοιγμάτων κατά την οριζόντια 
έννοια ορίζεται σε 0,50 μ το ελάχιστο. 

Β7) ΚΟΥΦΩΜΑΤΑ (ΕΞΩΤΕΡΙΚΑ) 

Υλικό: Ξύλο 

Τύπος: Ταμπλαδωτά, καρφωτά (σανιδωτά) ή περσιδωτά (μετά από 
έγκριση της. 

Χρώμα: μπλε, καφεκόκκινο, γκρίζο, πράσινο 

Τα τζαμιλίκια των παραθύρων θα πρέπει να υποδιαιρούνται με 2 του¬ 
λάχιστον καΐτια κατά την έννοια του ύψους. 

Επιτρέπονται οι φεγγίτες 

Αποκλείονται τα συρόμενα εξωτερικά παραθυρόφυλλα. 

Β8) ΠΕΡΙΦΡΑΣΗ 

Τύπος: Χαμηλός μαντρότοιχος μέγιστου ύψους 1,50 μ. Το ύψος 
αυτό θα μπορεί να φθάσει μέχρι τα 2,00 μ. εφόσον το στοιχείο αυτό συ- 
ναντάται στον οικισμό και μετά από έγκριση της ΕΠΑΕ. 

Υλικό: Λιθοδομή που μπορεί να μείνει ανεπίχριστη. Όταν χρησιμο¬ 
ποιείται άλλο δομικό υλικό θα πρέπει να έχει ελάχιστο πλάτος 0,50 μ. 

και καλύπτεται με επίχρισμα. 

Χρώμα: Λευκό (υδρόχωμα). 

Β9) ΓΕΝΙΚΑ 

α) Δεν επιτρέπεται η τοποθέτηση λυόμενων οικιακών, τροχόσπιτων, 
«τροχοβί. 

β) Επιτρέπεται η τοποθέτηση απλών έγχρωμων επιγραφών (κατα¬ 
στήματα, Ξενοδοχεία....) μεγίστου μήκους όχι μεγαλύτερου από το 

πλάτος του ανοίγματος που αντί.και ύψους (0,70) μ. το μέγιστο. 

Ο φωτισμός γίνεται με απλά διακριτικά φωτιστικά στοιχεία (3ΡΟΤ8). 

Αποκλείονται οι φωτισμοί τύπου «ΝΕΟΝ». 

γ) Αποκλείεται η τοποθέτηση τεντών σε οιουσδήποτε χώρους πλην 
των ισογείων χώρων, κέντρων αναψυχής, εστιατορίων, και τούτο μετά 
από την κρίση της ΕΠΑΕ (χρώμα - μορφή - υλικό). 

Επιτρέπεται η κατασκευή οριζοντίων σκιαδίων από καλαμωτή ή 
λευκό καραβόπανο μόνο εντός των αυλών. 

δ) Αποκλείεται η τοποθέτηση λυομένων πρόχειρων κατασκευών επί 
κοινοχρήστων χώρων (λούνα παρκ, ...) χωρίς την προηγούμενη 
έγκριση της ΕΠΑΕ. 

10) α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχίας, ώστε να 
εξασφαλίζεται η συνέχεια των υπαρχόντων κοινόχρηστων χώρων σύμ¬ 
φωνα με τα οριζόμενα στις διατάξεις της παρ. 1 του άρθρου 6 του από 
24.4.85 Δ/τος. 

β) Να εξασφαλίζεται οπωσδήποτε η συνέχεια των υφιστάμενων εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4,85 (ΦΕΚ 
181 Δ/3.5.85). 

4. Η παρούσα απόφαση να δημοσιευτεί στην Εφημερίδα της Κυβερ- 
νήσεως και η ισχύς της αρχίζει από τη δημοσίευση. Μετά τη δημοσίευση 
ακριβές (αντίγραφο του πρωτοτύπου σχεδιαγράμματος που συνοδεύει 
την παρούσα απόφαση οριοθέτησης του οικισμού, σε κλίμακα 2.000 
περ. Να αναρτηθεί για 15 μέρες στις προθήκες του Τμήματος Πολεοδο- 
δομίας - Πολεοδομικών Εφαρμογών Ν. Κυκλάδων και του Π.Γ. Επαρ¬ 
χείου Θήρας για να λάβουν μέρος οι ενδιαφερόμενοι. 

Ερμούπολη, 29 Μαΐου 1989 

Ο Νομάρχης 
ΔΗΜΗΤΡΗΣ ΤΑΣΣΗΣ 

-φ- 

Αριθ. Τ.Π. 825 (6) 

Αναθεώρηση - συμπλήρωση ορίων οικισμού Στενιών Άνδρου Ν. Κυ¬ 
κλάδων. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Την 344/26.1.88 απόφασή μας περί καθορισμού ορίων οικισμού 
Στενιών Άνδρου. 

2. Την αίτηση Πολέμη για αναθεώρηση του ορίου. 

3. Την αριθμ. 70/88 απόφαση του Κοινοτικού Συμβουλίου Στενιών. 

4. Την αριθμ. 10/89 γνωμοδότηση του Συμβουλίου ΧΟΠ του Νο¬ 
μού, αποφασίζουμε: 

Αναθεωρούμε - συμπληρώνουμε την 344/26.1.88 απόφασή μοις ως 
προς την επέκταση των ορίων του οικισμού όπως φαίνεται στον συνοδευ¬ 
τικό της παρούσας χάρτη - αεροφωτογραφία. 

Κατά τα λοιπά ισχύει η 344/26.1.88 απόφασή μας ως έχει. 

Η απόφαση «χυτή να δημοσιευθεί στην Εφημερίδα της Κυβερνήσεως. 

Ερμούπολη, 29 Μαΐου 1989 

Ο Νομάρχης 
ΔΗΜΗΤΡΗΣ ΤΑΣΣΗΣ 

-ψ- 

Αριθ. Οικ.Π-1916 (7) 

Έγκριση της Πολεοδομικής μελέτης Αναθεώρησης Σχεδίου Πόλεως 
του Δήμου Σπάρτης Νομού Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις: 

. α) Του Ν. 1032/80 «περί συστάσεως του Υπουργείου Χ.Ο.Π.». 


β) Του Ν. 3200/55 «περί Διοικητικής Αποκεντρώσεως» όπως συ¬ 
μπληρώθηκε με το Ν. 3620/56. 

γ) Του Ν.Δ. 712/70 (εκτελεστικού του Ν.Δ. 532/70, «περί συ- 
μπληρώσεως των διατάξεων περί Διοικητικής Αποκεντρώσεως κ.λπ.») 
όπως τροποποιήθηκε και συμπληρώθηκε με τα Β.Δ. 677/71 και 198/ 
72. 

δ) Του από 17.7.1923 Ν. Δ/τος «περί σχεδίων πόλεων κ.λπ.» και 
ειδικότερα τα άρθρα 3, 9 και 70. 

2. Την Λ9/1-8/3/ από 3.8.1971 κοινή εγκύκλιο των Πρωθυπουρ¬ 
γού, Αντιπροέδρου και Υπουργού Εσωτερικών «περί οργανώσεως των 
Νομαρχιών». 

3. Τις διατάξεις του Ν. 1577/85 (ΦΕΚ 210Α'/18.12.85) όπως 
τροποποιήθηκε με τον Ν. 1772/88 (ΦΕΚ 91Α'/17.5.88). 

4. Τις διατάξεις του Π. Δ/τος 183/1986 (ΦΕΚ 70Α') «Έγκριση 
τροποποιήσεων σχεδίων πόλεων και καθορισμός όρων και περιορισμών 
δόμησης από τους Νομάρχες*. 

5. Τις διατάξεις του Α.Ν. 314/1968 (ΦΕΚ 47Α’) όπως τροποποιή¬ 
θηκαν και συμπληρώθηκαν με το υπ’ αριθμόν 1018/71 Ν. Δ/γμα 
(ΦΕΚ 220Α') και την παρ. 3 του άρθρου 34 του Ν. 1577/85 (ΦΕΚ 
210Α’). 

6. Την αριθμόν 14987/537/8.2.88 (ΦΕΚ 177Δ'/1.3.88) Από¬ 
φαση του Αναπληρωτή Υπουργού ΠΕΧΩΔΕ «Μερική κατάργηση της 
υπ’ αριθμόν Ε 15687/2060/73 (ΦΕΚ 956Β717.8.73) κ.λπ. Απο¬ 
φάσεων Υπουργού Δημοσίων Έργων». 

7. Τις υπ’ αριθμόν 117/86 και 106/87 Αποφάσεις του Δημοτικού 
Συμβουλίου Σπαρτιατών. 

8.. Τα υπ’ αριθμόν 11 Πρακτικό Συνεδρίασης του Συμβουλίου 
Χ.Ο.Π. του Νομού Λακωνίας της 23.12.1986 (θέμα Ιο). 

9. Το υπ’ αριθμόν 7 Πρακτικό Συνεδρίασης του Συμβουλίου Χ.Ο.Π. 
του Νομού Λακωνίας της 15.10.1987 (θέμα Ιο). 

10. Το υπ’ αριθμόν 4 Πρακτικό Συνεδρίασης του Συμβουλίου 
Χ.Ο.Π. του Νομού Λακωνίας της 28.3.1988 (θέμα Ιο), αποφασί¬ 
ζουμε: 

1. Την Έγκριση της Πολεοδιμικής μελέτης Αναθεώρησης του Σχε¬ 
δίου πόλεως Σπάρτης συνολικής έκτασης 2290 στρεμμάτων, όπως φαί¬ 
νεται στα συνημμένα στην Απόφαση αυτή δεκαεπτά (17) σχέδια. 

2. Την έγκριση του Πολεοδομικού κανονισμού της περιοχής της 
οποίας εγκρίνεται η πολεοδομική μελέτη κατά την πιο πάνω παρά¬ 
γραφο ως εξής: 

Άρθρο 1 
Χρήσεις γης 

1. Στους οικοδομήσιμους χώρους που χαρακτηρίζονται με το στοι¬ 
χείο «Α» επιτρέπεται η ανέγερση κτιρίων για κατοικία, εμπόριο, βιοτε¬ 
χνία χαμηλής όχλησης, κοινή ωφέλεια (ΔΕΗ, ΟΤΕ), κοινωνικό εξοπλι¬ 
σμό (εκπαιδευτήρια, ευαγή ιδρύματα, κλινικές, πολιτιστικά κέντρα 
κ.λπ.) και για παρεμφερείς εγκαταστάσεις κεντρικής φύσεως (κουρεία, 
κομμωτήρια, καθαριστήρια κ.λπ.). 

2. Στους οικοδομήσιμους χώρους που χαρακτηρίζονται με το στοι¬ 
χείο «Β» επιτρέπεται η ανέγερση κατοικιών και κτιρίων αναψυχής. 

3. Στους οικοδομήσιμους χώρους που χαρακτηρίζονται με το στοι¬ 
χείο «Γ» επιτρέπεται η ανέγερση κτιρίων κατοικίας και χονδρεμπορίου 
στο ισόγειο. 

4. Στους οικοδομήσιμους χώρους που χαρακτηρίζονται με το στοι¬ 
χείο «Δ» επιτρέπεται η ανέγερση κτιρίων κατοικίας και χονδρεμπορίου 
και βιοτεχνίας στο ισόγειο. 

5. Στους οικοδομήσιμους χώρους που χαρακτηρίζονται με το στοι¬ 
χείο «Γ» επιτρέπεται η ανέγεραση κτιρίων με χρήση τουρισμό και κατα¬ 
στήματα λιανικού εμπορίου και παρεμφερών εγκαταστάσεων κεντρικής 
φύσεως στο ισόγειο. 

6. Στους υπόλοιπους οικοδομήσιμους χώρους επιτρέπεται η ανέ¬ 
γερση κατοικιών και στο ισόγειο καταστημάτων για την εξυπηρέτηση 
καθημερινών αναγκών. 

Άρθρο 2 
Στοές 

1. Όπου προβλέπονται εξωτειρκές στοές σε οικοδομημένα ή μη οικό¬ 
πεδα το πλάτος τους ορίζεται αριθμητικά στα αντίστοιχα ρυμοτομικά 
διαγράμματα. 

2. Όπου προβλέπονται εσωτερικές στοές σε οικοδομημένα ή μη οικό¬ 
πεδα αυτές είναι πλάτους τριών (3) μέτρων, όπως φαίνονται στα δια¬ 
γράμματα. 

Άρθρο 3 
Όροι δόμησης 

Τα ελάχιστα όρια εμβαδοΰ και προσώπου καθώς και οι λοιποί όροι 
δόμησης των οικοπέδων ορίζονται κατά τομείς Α, Β, Γ, Δ, Ε, Ζ, Η, Θ, I, 
όπως φαίνονται με μπλε γραμμή στα σχετικά διαγράμματα ως εξής: 

Α. Τομέας (Α) 

1. Ελάχιστο πρόσωπο: Δέκα (10) μ. 

Ελάχιστο εμβαδόν: Διακόσια (200) μ 2 . 

2. Μέγιστο ποσοστό κάλυψης κατά Γ.Ο.Κ. 

3. Συντελεστής δόμησης δύο και οκτώ δέκατα (2,8). 

4. α) Το μέγιστο ύψος ορίζεται σε δεκαεπτά και μισό (17,50) μ. για 
τα οικόπεδα τα οποία έχουν έστω και ένα πρόσωπο σε δρόμους πλάτους 
ίσου ή μεγαλύτερου των δεκαεννέα και μισό (19,50) μ. και σε δεκαπέντε 
(15) μ. για τα οικόπεδα τα οποία έχουν έστω και ένα πρόσωπο σε δρό¬ 
μους πλάτους μικρότερου των δεκαεννέα και μισό (19,50) μ. και για τα 
οικόπεδα που έχουν έστω και ένα πρόσωπο σε πλατείες ανεξάρτητα αν η 
απόσταση των έναντι οικοδομικών γραμμών είναι μεγαλύτερη ή μικρό¬ 
τερη των δεκαεννέα και μισό (19,50) μ. 

β) Για τα κτίρια τα έχοντα πρόσωπο επί της πλατείας του Δημαρ¬ 
χείου της Σπάρτης και επί των οδών Λυκούργου (από Γκορτσολόγου 
έως Κων/νου Παλαιολόγου), Γκορτσολόγου (από Λυκούργου έως 
Ευαγγελίστριας), Ευαγγελίστριας (από Γκορτσολόγλου έως Κων/νου 
Παλαιολόγου) και τα κτίρια που αναγείρονται στο οικοδομικό τετρά¬ 
γωνο που περικλείεται από τις οδούς Συνδέσμου Λακεδαιμονίων Ν. 
Τόρκης, Ευαγγελίστριας, Κων/νου Παλαιολόγου και Λυκούργου το 
μέγιστο ύψος ορίζεται σε δεκατέσσερα και μισό (14,50) μ. 

Β. Τομέας (Β) 

1. Ελάχιστο πρόσωπο: Δέκα (10) μ. 

Ελάχιστο εμβαδόν: Διακόσια (200) μ 2 . 

2. Μέγιστο ποσοστό κάλυψης των οικοπέδων κατά Γ.Ο.Κ. 

3. Συντελεστής δόμησης δύο και τέσσερα δέκατα (2,4). 

4. Το μέγιστο ύψος των κτιρίων ορίζεται σε δεκατρία (13,00) μ. 

Γ. Τομέας (Γ) 

1. Ελάχιστο πρόσωπο: Δέκα (10) μ. 

Ελάχιστο εμβαδόν: Διακόσια (200) μ 2 . 

2. Μέγιστο ποσοστό κάλυψης των οικοπέδων κατά Γ.Ο.Κ. 

3. Συντελεστής δόμησης δύο και τέσσερα δέκατα (2,4). 

4. Το μέγιστο ύψος των κτιρίων ορίζεται σε έντεκα (11,00) μ. 

Δ. Τομέας (Δ) 

1. Ελάχιστο πρόσωπο: Δέκα (10) μ. 

Ελάχιστο εμβαδόν: Διακόσια (200) μ 2 . 

2. Μέγιστο ποσοστό κάλυψης των οικοπέδων κατά Γ.Ο.Κ. 

3. Συντελεστής δόμησης ένα και τέσσερα δέκατα (1,4). 

4. Το μέγιστο ύψος των κτιρίων ορίζεται σε οκτώ (8,00) μ. 

Ε. Τομέας (Ε) 

1. Ελάχιστο πρόσωπο:,Δώδεκα (12) μ. 

Ελάχιστο εμβαδόν: Τριακόσια (300) μ 2 . 

2. Μέγιστο ποσοστό κάλυψης των οικοπέδων εξήντα τα εκατό 
(60%). 

3. Συντελεστής δόμησης οκτώ δέκατα (0,80). 

4. Το μέγιστο ύψος των κτιρίων ορίζεται σε επτά και μισό (7,50) μ. 

Ζ. Τομέας (Ζ) 

1. Ελάχιστο πρόσωπο: Είκοσι (20) μ. 

Ελάχιστο εμβαδόν: Πεντακόσια (500) μ 2 . 

2. Μέγιστο ποσοστό κάλυψης των οικοπέδων σαράντα τα εκατό 
(40%). 

3. Συντελεστής δόμησης τέσσερα δέκατα (0,40). 

4. Το μέγιστο ύψος των κτιρίων ορίζεται σε πέντε (5,0) μ. 

Η. Τομέας (Η) 

1. Ελάχιστο πρόσωπο: Δέκα (10) μ. 

Ελάχιστο εμβαδόν: Διακόσια (200) μ 2 . 

2. Μέγιστο ποσοστό κάλυψης των οικοπέδων κατά Γ.Ο.Κ. 

3. Συντελεστής δόμησης δύο και τέσσερα δέκατα (2,4). 

4. Το μέγιστο ύψος των κτιρίων ορίζεται σε επτά και μισό (7,50) μ. 

Θ. Τομέας (θ) 

1. Ελάχιστο πρόσωπο: Δέκα (10) μ. 

Ελάχιστο εμβαδόν: Διακόσια (200) μ 2 . 


2. Μέγιστο ποσοστό κάλυψης των οικοπέδων κατά Γ.Ο.Κ. 

3. Συντελεστής δόμησης δύο και οκτώ δέκατα (2,8). 

4. Το μέγιστο ύψος των κτιρίων ορίζεται σε δεκατρία (13,00) μ. 

I. Τομέας (I) 

1. Ελάχιστο πρόσωπο: Δέκα (10) μ. 

Ελάχιστο εμβαδόν: Διακόσια (200) μ 2 . 

2. Μέγιστο ποσοστό κάλυψης των οικοπέδων κατά Γ.Ο.Κ. 

3. Συντελεστής δόμησης δύο και τέσσερα δέκατα (2,4). 

4. Το μέγιστο ύψος ορίζεται σε δεκαεπτά και μισό (17,50) μ. για τα 
οικόπεδα τα οποία έχουν έστω και ένα πρόσωπο σε δρόμους πλάτους 
ίσου ή μεγαλύτερου των δεκαεννέα και μισό (19,50) μ. και σε δεκαπέντε 
(15) μ. για τα οικόπεδα τα οποία έχουν έστω και ένα πρόσωπο σε δρό¬ 
μους πλάτους μικρότερου των δεκαεννέα και μισό (19,50) μ. και για τα 
οικόπεδα που έχουν έστω και ένα πρόσωπο σε πλατείες ανεξάρτητα του 
αν η απόσταση των έναντι οικοδομικών γραμμών είναι μεγαλύτερη ή 
μικρότερη των δεκαεννέα και μισό (19,50) μ. 

Κ. Για τους τομείς Α, Β, Γ, Δ, Ε, Ζ, Η, θ, I ορίζονται επιπλέον τα 
εξής: 

1. Κατά παρέκκλιση των εδαφίων 1 των παραγράφων Α, Β, Γ, Δ, Ε, 
Ζ, Η, Θ, I θεωρούνται άρτια και οικοδομήσιμα τα οικόπεδα εφόσον: 

α) Υπήρχαν στις 09.06.1973 ημέρα δημοσίευσης του Ν. Δ/τος 8/ 
1973 που βρίσκονταν μέσα στα όρια του εγκεκριμένου με το Β.Δ./γμα 
63/1899 Σχεδίου πόλης, εκτός του κεντρικού τμήματος που είχε καθο- 
ρισθεί με το Π. Δ/γμα που δημοσιεύθηκε στο ΦΕΚ 340/11.08.36 και 
εφόσον έχουν: 

- Ελάχιστο πρόσωπο: Οκτώ (8) μ. 

- Ελάχιστο'εμβαδόν: Εκατό (100) μ 2 . 

β) Υπήρχαν στις 09.06.1973 ημέρα δημοσίευσης του Ν. Δ/τος 8/ 
1973 και βρίσκονταν μέσα στα όρια του κεντρικού τμήματος που είχε 
καθορισθεί με το ΦΕΚ 340/11.08.1936 και εφόσον έχουν: 

- Ελάχιστο πρόσωπο: πέντε (5) μ. 

- Ελάχιστο εμβαδόν: Πενήντα (50) μ 2 . 

γ) Τα οικόπεδα που δημιουργήθηκαν μετά τον Ν. 1577/85 ή που θα 
δημιουργηθούν μετά τη δημοσίευση της παρούσης επιπλέον των προϋ¬ 
ποθέσεων που αναφέρονται στις παραγράφους καθορισμού αρτιότητας 
κατά κανόνα ή παρέκκλιση, θεωρούνται άρτια και οικοδομήσιμα εφόσον 
μέσα στο οικοδομήσιμο τμήμα τους εγγράφεται κάτοψη κτιρίου με ελά¬ 
χιστη επιφάνεια πενήντα (50) μ2 και ελάχιστη πλευρά πέντε (5) μ. 

2. Τα οικόπεδα που έχουν δημιουργηθεί πριν από την ισχύ του Ν. 
651/77 που δεν καλύπτουν όλες τις προϋποθέσεις αρτιότητας κατά τον 
κανόνα ή την παρέκκλιση μπορεί κατ’ εξαίρεση να οικοδομηθούν αν 
έχουν μία πλευρά τους τουλάχιστον τεσσάρων (4,00) μ. σε κοινόχρηστη 
οδό ή πλατεία και αν μέσα σ’ αυτά, μετά την αφαίρεση των υποχρεωτικά 
ακαλύπτων χώρων, είναι δυνατή η ανέγερση κτιρίου επιφάνειας τουλά¬ 
χιστον εικοαιπέντε (25,00) τ.μ. και ελάχιστης πλευράς τεσσάρων 
(4,00) μ. Το ίδιο ισχύει και για τα οικόπεδα που έχουν γίνει μη άρτια 
λόγω ρυμοτόμησης, άσχετα με τον χρόνο αυτής και άσχετα αν αυτά 
προέρχονται από παραχώρηση ή από άλλη μεταβιβαστική αιτία. 

Λ. Στους τομείς Α, I και Ε σε περίπτωση κατασκευής κτιρίου επί υπο- 
ατηλωμάτων (ΡΙΓΟΤΙ5) το μέγιστο επιτρεπόμενο ύψος του προσαυξά¬ 
νεται κατά ένα (1,00) μέτρο. 

Μ. Το μέγιστο ύψος των κτιρίων που αναγείρονται στους χώρους ει¬ 
δικού προορισμού ορίζεται σύμφωνα με την παρ. 7 του άρθρου 9 του Ν. 
1577/1985 (ΦΕΚ 210Α’). 

Ν. Κατ’ εξαίρεση των όσων αναφέρονται παραπάνω ο συντελεστής 
δόμησης στα οικόπεδα όπου βρίσκονται κηρυγμένα διατηρητέα χτί¬ 
σματα ορίζεται σε τρία (3,0) ανεξάρτητα από τον τομέα όρων δόμησης 
στον οποίο βρίσκονται. 

Άρθρο 4 

Καθορισμός Παραδοσιακού Τμήματος 

Η περιοχή που προσδιορίζεται με τη διπλή μπλε γραμμή χαρακτηρί¬ 
ζεται παραδοσιακή και σε αυτή ισχύουν επιπλέον οι παρακάτω ειδικοί 
όροι δόμησης: 

1. Όλες οι οικοδομικές εργασίες για τις οποίες απαιτείται έκδοση οι¬ 
κοδομικής άδειας σύμφωνα με το άρθρο 22 του Ν. 1577/85 (πλην της 
κατασκευής βόθρων και υπογείων δεξαμενών), εκτελούνται μετά από 
σχετική έγκριση της Ε.Π.Α.Ε. 

2. Κατά την ανέγερση νέων χτισμάτων απαγορεύεται η υποχώρηση 
της οικοδομής από την εγκεκριμένη οικοδομική γραμμή. Στα γωνιαία ή 
διαγωνιαία οικόπεδα είναι δυνατή η υποχώρηση από την οικοδομική 

γραμμή μετά από σχετική έγκριση της Ε.Π.Α.Ε. 

3. Επιτρέπεται η κατασκευή κτιρίων επί υποστηλωμάτων (ΡΙΕΟ- 
ΤΙ8) μετά από σχετική έγκριση της Ε.Π.Α.Ε. 

4. Επιτρέπεται η επισκευή, η αποκατάσταση των κτιρίων και η ανα- 
στήλωση ή η ανακατασκευή ερειπωμένων κτισμάτων κατά παρέκκλιση 
των όρων δόμησης (όσον αφορά τον συντελεστή δόμησης, ποσοστό κά¬ 
λυψης, θέση κτιρίου), εφόσον κατά την κρίση της ΕΠΑΕ το κτίριο είναι 
αντιπροσωπευτικό της παραδοσιακής Αρχιτεκτονικής και οι εργασίες 
συμβάλλουν στην ανάδειξη και αποκατάσταση της παραδοσιακής μορ¬ 
φής του. 

5. Σε κάθε εργασία σχετική με τα κτίρια ελέγχονται οι αναλογίες και 
το πλάσιμο των επιμέρους όγκων του κτιρίου μεταξύ τους και σε σχέση 
με το έδαφος και τα γειτονικά κτίρια για την εναρμόνισή του στο φυσικό 
ή δομημένο περιβάλλον. 

Ελέγχεται επίσης η σχέση πλήρων και κενών σε συνάρτηση με την 
κλίμακα των γύρω κτιρίων, όπως και τα επιμέρους στοιχεία κάθε κτι¬ 
ρίου και ο τρόπος κάλυψής του (κεραμοσκεπής στέγη ή δώμα). 

Εξ άλλου στις περιπτώσεις ανέγερσης νέων οικοδομών ή προσθηκών 
παραπλεύρως παλαιών κτισμάτων (προϋφισταμένων του έτους 1955) 
υποβάλλονται στην ΕΠΑΕ συνολικές όψεις του νέου και των παραπλεύ¬ 
ρως υφισταμένων παλαιών κτισμάτων. 

6. Στις θέσεις όπου προβλέπεται η δημιουργία εξωτερικών στοών αυ¬ 
τές διαμορφώνονται μορφολογικά σύμφωνα με τη μορφή που είχαν οι 
αρχικές καμάρες ή εν πάσει περιπτώσει σύμφωνα με τη μορφή των κα¬ 
μαρών που κυριαρχούν στα γειτονικά κτίρια και μετά από σχετική γνω¬ 
μοδότηση της ΕΠΑΕ. 

7. Οι όψεις των κτιρίων διαμορφώνονται με τριπτό επίχρισμα και τα 
κουφώματα ξύλινα ή αλουμινίου χρώματος καφέ. Οι εξώστες διαμορ¬ 
φώνονται διακεκομμένοι. 

8. Πάνω από το μέγιστο ύψος του κτιρίου επιτρέπονται ύστερα από 
την έγκριση της ΕΠΑΕ μόνον οι πιο κάτω κατασκευές, εφ’ όσον εντάσ¬ 
σονται αρμονικά στο κτίριο. 

α) Στηθαίο δώματος ή ξύλινη στέγη. 

β) Καπνοδόχος. 

γ) Κτιστή δεξαμενή για αποθήκευση νερού ύψους ένα (1,00) μέτρο. 


δ) Ηλιακός θερμοσίφωνας. 

9. Πριν από την κατεδάφιση οιουδήποτε χτίσματος που είχε ανεγερ- 
θεί πριν από το έτος 1955 προηγείται απαραίτητα η φωτογράφιση και η 
αναλυτική σχεδίαση των όψεων, κατόψεων και τομών του σε κλίμακα 
1 : 100 . 

10. Για τα κέντρα τα έχοντα πρόσωπο επί της πλατείας του Δημαρ¬ 
χείου της Σπάρτης και επί των οδών Λυκούργου (από Γκορτσολόγου 
έως Κων. Παλαιολόγου), Γκορτσολόγου (από Λυκούργου έως Ευαγγε¬ 
λίστριας), Ευαγγελίστριας (από Γκορτσολόγου έως Κων/νου Παλαιο- 
λόγου) και τα κτίρια που αναγείρονται στο οικοδομικό τετράγωνο που 
περικλείεται από τις οδούς Συνδέσμου Λακεδαιμονίων Ν. Τόρκης, 
Ευαγγελίστριας, Κων/νου Παλαιολόγου και Λυκούγου το μέγιστο ύψος 
ορίζεται σε δεκατέσσερα και μισό (14,50) μέτρα. 

11. Στην περίπτωση γωνιαίων οικοπέδων, η πρόσοψη της οικοδομής 
σε δρόμο με πλάτος μικρότερο των δέκα (10,00) μέτρων διαμορφώνε¬ 
ται, κατά παρέκκλιση των αναφερομένων στο άρθρο 9 του Ν. 1577/ 
85, με μέγιστο επιτρεπόμενο ύψος δεκαπέντε (15,00) μ. και εν πάσει 
περιπτώσει ίσο με το μέγιστο επιτρεπόμενο ύψος που ισχύει στην πε¬ 
ριοχή και εφ’ όσον αυτό είναι μικρότερο των δεκαπέντε (15,00) μ. Το 
παραπάνω κατά παρέκκλιση μέγιστο επιτρεπόμενο ύψος λαμβάνεται 
μέχρι βάθους οκτώ (8,00) μέτρων από το σημείο τομής των δύο οικο¬ 
δομικών γραμμών. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αμέσως μετά τη δημοσίευση της Απόφασης στην Εφημερίδα της Κυ- 
βερνήσεως, ακριβή αντίγραφα των με κλίμακα 1:1000 δεκαεπτά (17) 
ρυμοτομικών διαγραμμάτων που συνοδεύουν την παρούσα να αναρτη- 
θούν για δεκαπέντε (15) ημέρες στον πίνακα ανακοινώσεων του Τμήμα¬ 
τος Πολεοδομίας και Πολεοδομικών Εφαρμογών Νομού Λακωνίας για 
να λάβουν γνώση οι ενδιαφερόμενοι. 

Σπάρτη, 11 Μαΐου 1989 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 




ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΙΕΧ 

22.3211 ΥΡΕΤ ΘΠ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» » 

» 

Β’ 

» 

10.000 

Υ) 

» » 

» 

Γ' 

» 

4.000 

δ) 

» » 

. » 

Δ' 

» 

10.000 

ε) 

» » 

» 

Αναπτυξιακών Πράξεων 

» 

8.000 

στ) 

» » 

» 

Ν.Π.Δ.Δ. 

» 

4.000 

ζ) 

» » 

» 

ΠΑΡΑΡΤΗΜΑ 

» 

2.000 

η) 

» » 

» 

Δελτ. Εμπ.& Βιομ. Ιδ. 

» 

5.000 

θ) 

» » 

» 

Αν. Ειδικού Δικαστηρίου 

» 

1.000 

Ο 

» » 

» 

Α.Ε. &Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52,48.320 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















